KRIISIIN+JOUTUNEEN+SELVIÄMINEN+(Maiju,+Ismo)

=KRIISIIN JOUTUNEEN SELVIÄMINEN (Maiju Mehtonen, Ismo Oikarainen)=

LÄHEISEN NÄKÖKULMASTA

==**Helsingin Sanomat (3.1.2005) käsittelee artikkelissaan ”Kun sanoja ei ole” kriiseistä selviämisen keinoja. Monet ihmiset Suomessa joutuvat kokemaan läheistensä äkillisiä menetyksiä, onnettomuuksia tai johonkin vakavaan sairauteen sairastumista joka järkyttää pitkäksi aikaa. Läheisten tuki on korvaamatonta ja varsinkin kriisin alkuvaiheessa kun sureva ei välttämättä halua kontakteja mihinkään muuhun. Kriisiin joutuneen pitäisi antaa käsitellä asiaa itseään parhaalla tavalla joka voi vaihdella eri persoonien välillä suurestikin. Asiasta puhuminen on kuitenkin usein paras keino purkaa tapahtunutta. Tukijoiden pitäisi myös ymmärtää että pienetkin avun ja ymmärtämisen eleet helpottavat surevan arkea eikä siihen tarvita kuin läsnäolo ja surevan mahdollisuus puhua tai vaikka sitten vain itkeä, mutta kunhan hän ei jää yksin. Myöhemmin kun trauman kokenut on valmis, voi muitakin selviytymiskeinoja, kuten vertaistukea tai muuta ammattiapua käyttää hyväkseen toipumisprosessin edistämiseksi.**== ==**”Kriisi on ajallisesti rajallinen epäjärjestyksen ja järkytyksen tila, josta yksilö ei kykene selviytymään tavanomaisia ratkaisukeinoja soveltamalla, ja johon yksilöllä on mahdollisuus löytää joko voimakkaan myönteinen tai kielteinen ratkaisu”. Näin Psykologian oppikirjamme määrittelee kriisin. Kriisi johtuu siis siitä että joku suuri tapahtuma on vaikeampi ja merkittävämpi kuin ongelman ratkaisemiseksi käytettävissä olevat voimavarat.**== ==**Myös pitkittynyt stressi voi muuttua kriisiksi jos se kasvaa ylivoimaiseksi eikä ratkaisua sen laukeamiseksi löydy. Tällöin kriisit voidaan jaotella traumaattisiin eli yllättäviin kriiseihin ja kehitys- eli elämänvaihekriiseihin. Kriisi on ajallisesti rajattu prosessi, jonka kulkuun vaikuttavat useat tekijät. Suurin tekijä on se miten paljon tapahtuma merkitsee yksilölle, ja kuinka hän itse pystyy käsittelemään ja käyttämään eri keinoja sen purkamiseen. Lisäksi sosiaalinen tuki on ratkaiseva tekijä.**== ==**Jos lähtökohtana kuitenkin ajatellaan esimerkiksi läheisensä äkillisesti menettänyttä ihmistä, on tyypillistä että alussa hän ei välttämättä edes usko tapahtunutta ja yrittää kieltää sen kaiken mahdollisin selityksin. Tämäkin on eräänlainen puolustuskeino jolla ”uhri” puolustautuu suurelta järkytykseltä. Läheisten on etenkin alussa vaikea keksiä keinoa kuinka lohduttaa ja löytää ”oikeita” sanoja, mutta niitä ei välttämättä tarvitsekaan olla. Tärkeää olisi vain antaa kriisinkohdanneen ymmärtää että häntä halutaan tukea, ja ihan miten ja missä tahdissa hän itse tahtoo. Jossain vaiheessa, kuten lukuisat tutkimukset osoittavat, asiasta puhuminen on kuitenkin kaikkein tehokkain keino asian käsittelyn ja hoidon kannalta. Kuuntelijan ei välttämättä pidä, eikä kannatakaan tuputtaa omia neuvojaan tai tarinoitaan surevalle, vaan ainoastaan kuunnella mitä trauman kokenut tahtoo sanoa. Yksilöillä on kuitenkin hyvin erilaisia keinoja surra. Esimerkiksi miehet tyypillisesti hakevat lohtua ennemmin toiminnan, kuin itseensä käpertymisen kautta. Toinen voi taas haluta lähteä purkamaan tapahtunutta mieluummin liikunnan kuin rentoutumisen kautta.**== ==**Tutkimusten mukaan ihmisten positiivisempi suhtautuminen asiaan lyhentää kriisistä ylipääsemisen aikaa. Lisäksi kun aikaa on kulunut on surevalla yleensä tarve löytää henkilöitä jotka ovat kokeneet saman tai saada puhua jollekin ammatti-ihmiselle joka osaa käsitellä asioita myös vähän eri kannoilta kuin esimeriksi läheiset ihmiset aiemmin. Vaikka muiden ihmisten tuki kriisin kohdatessa on ehkä se tärkein ylitsepääsemisprosessissa, pitää muistaa että vastuu kriisin läpikäymisestä on kriisin kohdannella henkilöllä itsellään.**==

==Aiheeseen liittyy myös toinen Helsingin Sanomien artikkeli otsikolla "Elämä palasi lähtöruutuun". Kirjoitus on alaotsikoitu "rakkaustarinana" ja kertookin siitä, kuinka nainen selvisi miehensä halvaantumisesta. Mies oli saanut vakavan aivovamman veneonnettomuudessa. Hänen vaimonsa joutui sopeutumaan uuteen tilanteeseen, joka poikkesi täysin entisestä. Mies ei osannut enää kävellä, syödä, eikä edes puhua. Silti hänen vaimonsa oli tukena ja ajan kanssa hän oppi kaikki nämä ja paljon uuttakin. Hän oppi muunmuassa ilmaisemaan tunteitaan selvemmin, kuin ennen onnettomuutta. Voidaan siis päätellä, että oikealla asenteella ja ympäristön tuella voi selvitä vakavastakin ongelmasta.== ==Heidän suhteensa kärsi tapahtuneesta monella tasolla ja aivan erityisesti tapahtuma kosketti miehen vaimoa. Hän luopui työstään ja jäi hoitamaan miestään halvaantumisen seurauksien kanssa. Tavallaan hän antoi miehelleen äärimmäisen tärkeää terapista hoitoa olemalla läsnä ja keskustelemalla hänen kanssaan, sekä samalla myös hoiti itseään totuttamalla itseään seidätyshoidon tavoin uuteen tilanteeseen. Näin hän ehkäisi yksin jäämistä eli pahinta mahdollista tilannetta kriisin sattuessa. Keskustelun ja vuorovaikutuksen kautta he saivat suhteen jälleen toimimaan.== ==Tässä tapauksessa henkilö valitsi "voimakkaan myönteisen ratkaisun". (ks. ylempi teksti) Mikäli hän olisi suhtautunut halvaantumiseen voimakkaan kielteisesti olisi mitä luultavimmin ainakin miehen elämä olisi vaikeutunut huomattavasti. Myös naiselle olisi mahdollisesti jäänyt jonkinlainen trauma tapahtuneesta, joka taas olisi vaikeuttanut elämää pidemmällä tähtäimellä.== ==Mies käy vaimonsa kanssa säännöllisesti kuntoutuksessa ja lääkärin vastaanotolla. Tässä tulee esille myös yhteiskuntamme tarjoama tuki onnettomuudesta selviämiseen. Se on olennaisen tärkeä osa selviämistä ja sitä tulee arvostaa. Vaikka kyseessä onkin "vain" muutamia ihmisiä koskeva kriisi on siitä selviämiseen käytettävä hyvin samantapaisia keinoja, kuin valtavien katastrofien seurausten hoitamiseen. Tärkeintä on ettei henkilö, tai vaikka valtio, jää yksin vaan, että saa tukea ulkopuolelta.==

**Oppikirja**

 * //Hyvää selitystä kriisistä, monta puolta tuodaan esiin. . Lukijaa auttaisi vielä väliotsikot tekstissä - siinä on usea eri näkökulma esillä. Tarinaa tulkitaan melko hyvin esitellyn tiedon avulla. Stressi- asiaa olisi vielä voinut soveltaa juuri tähän tilanteeseen. Lähteet paikalla - oppikirjastakin mieluusti tekijätiedot esiin.//**